1

Ronil Caine

SZÁZÖTVEN ÉVES

UTAZÁS

2

Százötven éves utazás

Írta: Ronil Caine

A könyvet kiadja a HELMA Kiadó.

Cím: 8630 Balatonboglár Szabadság u. 75.

Telefon: +36(30)499-34-77

E-mail cím: info@alkosoft.hu

Webcím: www.helma.hu

A kiadásért felel a HELMA Kiadó ügyvezetője Dvariecki Bálint

Kiadás dátuma 2022.

ISBN: 978-615-6424-80-8

Copyright © (Ronil Caine) (2022.04.05) Minden jog fenntartva. A könyv bármely részletének közléséhez a kiadó előzetes hozzájárulása szükséges.

3

“A boldogsághoz nem vezet út.

Az út maga a boldogság“.

Buddha

1

Az űrkomp kilövését a történelem addigi legnagyobb eseményeként emlegették. Világszerte hat milliárd ember (a Föld lakosságának csaknem kétharmada) követte lélegzetvisszafojtva a kétnapos indulási procedúrát.

Példátlan összefogás és huszonnégy év előkészület után indulhatott útjára az emberiség legnagyobb missziója, a Százötven Éves Utazás egy másik, lakható bolygóra, az Elise-re. Az Elise-t a Gleise-katalógus legígéretesebb bolygójaként határozták meg. Akkor kapta saját nevét, amikor a küldetést tervezni kezdték, addig csak egy kóddal jelölték, ahogy a többi planétát is.

Az utat egy kisebb városnyi méretű csillaghajó, a Sanborn–1 hivatott teljesíteni, egyetlen fős legénységével, akit több tízezer jelentkezőből választottak ki. Az ember, 4

aki erre az útra elindult, a hetvenkét éves dr. Neron Olden professzor lett.

Számtalan kutatás és felmérés után jutottak a tudósok arra az eredményre, hogy a legjobb megoldás ilyen hosszú útra egyetlen embert küldeni, elejét véve mindenféle csoporton belül kialakulható problémának, rangokból eredő összetűzéseknek. Dr. Olden veterán űrhajós volt, még aktív mérnök és elméleti fizikus, valamint a virtuális építészet egyik úttörője. Többek között részt vett a csillaghajó tervezésében is, amit nyolcszáz kilométer magasan építettek össze tizenkét év alatt.

Olden Svédországban született, húsz éve elvált.

Egyetlen fia negyvenegy éves, és egy svéd autógyárban épített magának szép karriert. Olden természetesen önként jelentkezett, és kezdetektől fogva tisztában volt a küldetés jelentőségével, és az utazása körülményeivel: a kiválasztott űrhajós egy android testben utazik, elméjét egy mesterséges agyba töltik fel, amit programok óvnak meg a paranoiától, a honvágytól, a klausztrofóbiától és a túlfejlődéstől. Ez utóbbi fogalmat a mesterséges intelligenciák korlátozására találták ki, hogy ne lehessenek egy bizonyos szintnél okosabbak. Anélkül Olden elméje 5